

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 27.oktobrī Nr.**562**

(prot.Nr.**23**, **6**.§)

**Par atbalstu un apropriācijas palielināšanu Daugavpils pilsētas Izglītības pārvaldei**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes (turpmāk-Dome) 2016.gada 28.janvāra saistošo noteikumu Nr.2 „Par Daugavpils pilsētas pašvaldības budžetu 2016.gadam” 9.punktu, kurš nosaka, ja 2016.gada valsts budžeta transferu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz pieprasījumu par apropriācijas palielināšanu, ņemot vērā Kultūras ministrijas valsts budžeta apakšprogrammas 22.02.00 „Kultūras pasākumi, sadarbības līgumi un programmas” finanšu līdzekļu sadales koordinācijas komisijas 2016.gada 8.marta sēdes protokolu Nr.4 un kultūras ministres 2016.gada 8.martā apstiprināto tāmi, ņemot vērā informatīvo ziņojumu „Par gatavošanos Latvijas valsts simtgadei 2017. – 2021.gadā” (izskatīts Ministru kabineta 2016.gada 9.februāra sēdē (prot. Nr.6 1.§)), piešķirto finansējumu EUR 3 000 apjomā, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, N.Ignatjevs, R.Joksts, J.Lāčplēsis, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils 10.vidusskolas un Daugavpils Vienības pamatskolas dalību pilotprojektā „Latvijas skolas soma”.

2. Palielināt apropriāciju Daugavpils pilsētas Izglītības pārvaldei (reģ.Nr.90009737220, juridiskā adrese: Saules ielā 7, Daugavpilī) par EUR 3000,00 (trīs tūkstoši *euro* un 00 *centi*) un apstiprināt ieņēmumu un izdevumu tāmi 2016.gadam, saskaņā ar pielikumu.

3. Daugavpils pilsētas domes Finanšu nodaļai lēmuma 2.punktā apstiprināto ieņēmumu un izdevumu tāmi iekļaut Daugavpils pilsētas pašvaldības 2016.gada budžeta grozījumos.

Pielikumā: 1. Pilotprojekta „Latvijas skolas soma” apraksts.

2. Daugavpils pilsētas Izglītības pārvaldes pamatbudžeta ieņēmumu un izdevumu tāme projektam 2016.gadam.

Domes priekšsēdētājs *(personiskais paraksts)* J.Lāčplēsis